
1. Pregled stanja

Obveza izrade i donošenja Godišnjeg izvješća o provedbi provedbenog programa jedinica lokalne samouprave (u daljnjem tekstu: Godišnje izvješće) propisana je člankom 26. stavkom 5. Zakona o sustavu strateškog planiranja i upravljanja razvojem Republike Hrvatske („Narodne novine“ broj 123/17) i člankom 13. stavkom 1. Pravilnika o rokovima i postupcima praćenja i izvještavanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“ broj 6/19). Polugodišnje izvješće se izrađuje za razdoblje od 1. siječnja do 31. prosinca 2022. godine.
Godišnje izvješće za 2022. godinu Općine Podravske Sesvete je izrađeno sukladno Uputama za izradu Polugodišnjeg i godišnjeg izvješća o provedbi provedbenog programa jedinica lokalne i područne (regionalne) samouprave Ministarstva regionalnog razvoja i fondova Europske unije. U skladu s uputama, Godišnje Izvješće se sastoji od tekstualnog dijela i tabličnog dijela.
Sukladno članku 26. cit. Zakona o sustavu strateškog planiranja i upravljanja razvojem Republike Hrvatske i člankom 2. točkom 9. Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“ broj 89/18), Općinski načelnik je 20. prosinca 2021. godine donio Provedbeni program Općine Podravske Sesvete za razdoblje 2021. – 2025. godine.
U izvještajnom razdoblju 1. siječnja do 31.prosinca 2022. godine Općina Podravske Sesvete je pokrenula novi ciklus projekata koji su od važnosti za razvoj Općine s ciljem povećanja kvalitete života u zajednici.
Prvi u nizu je „Uređenje i rekonstrukcija prometnice Braće Radić“, koji je završen, a sufinanciran je sredstvima Ministarstva regionalnog razvoja i fondova EU u iznosu od 200.000,00 kn sa PDV-om. Ostali projekti su u tijeku sukladno priloženoj tablici u privitku.
Općina radi na uspostavljanju učinkovitog upravljanja sustavom javnim prostorom i imovinom. Poljoprivredno zemljište u vlasništvu Općine redovito se daje u zakup sukladno tablici u privitku, a poslovni prostori daju se na korištenje udrugama ili u zakup poslovnim subjektima.
Dječji vrtić je u cijelosti dovršen u 2021. godini, a sada je u tijeku održavanje i razvoj predškolske djelatnosti jer je Općina i u 2022. godini od Središnjeg ureda za demografiju i mlade dobila 220.000,00 kuna.

2. Zaključak 

Planiranim mjerama Općina Podravske Sesvete sukladno planiranoj dinamici nastavlja niz planiranih projekata usmjerenih razvoju Općine, a sukladno Nacionalnoj razvojnoj strategiji Republike Hrvatske do 2030. godine. Naglasak je na infrastrukturnim projektima rekonstrukciji i uređenju Ulice Braće Radića(projekt koji je i završen u 2022.) i začetku projekata Uređenje ulica u centru naselja Podravske Sesvete, uređenja i dogradnje vatrogasnog i društvenog doma u Podravskim Sesvetama o čemu će podaci biti prikazani u sljedećim izvješćima. Sve to omogućit će razvoj demografskog stanja Općine i razvoj Općine u kulturnom i gospodarskom pogledu u cjelini.
